
                                               PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 06.02.2012      

                           PL.x 673/2011                    


Aviz înlocuitor
asupra proiectului de Lege pentru aprobarea Ordonanţei Guvernului nr.24/2011 privind unele măsuri în domeniul evaluării bunurilor
          În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.24/2011 privind unele măsuri în domeniul evaluării bunurilor, trimis cu adresa PL.x 673 din 28 noiembrie 2011 şi înregistrat cu nr. 31/1138 din 29 noiembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a adoptat iniţiativa legislativă în şedinţa din 21 noiembrie 2011.
       Iniţiativa legislativă are ca obiect reglementarea activităţii de evaluare a bunurilor precum si modalitatea de organizare şi funcţionarea a profesiei de evaluator autorizat.

       Membrii Comisiei, în şedinţa din 6 februarie 2012, au reexaminat iniţiativa legislativă supusă avizării, expunerea de motive, avizul favorabil al Consiliului Legislativ nr.931 din 28 august 2011 şi avizul favorabil al Consiliului Economic şi Social.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
      În raport cu obiectul şi conţinutul reglementării, proiectul de lege face parte din categoria legilor ordinare.      
         PREŞEDINTE,                                                                                SECRETAR,
                Daniel BUDA                                                                        Gabriel ANDRONACHE
Consilier, Ciprian Bucur

